user
'Hhayi-ke malume, nami ake ngihlawule amabele kadadewenu engawenza aba
yimijwaqu ngananti iphepha elibomvu. Uxole malume, kulokhu umuntu akakwazanga
nokuthi akuphathele nokuyinkantini.'
'Awu ungizalile mntakankehli. Bekuyini okuyinkantini kunemali, into ebuye isibangele
izifo lena?' 'Cha, mshana, usuyosibonela nathi kodadewethu, usidungulele nalo
mkhuhlane womzawakho, usho ukuthi bengisazomazisa.'
'Ngiyomazisa Mkhumane ayikho inkinga. Hhayi-ke kuhlwa ngomnyama, umuntu
kuyoba kuhle atotobe kusakhanya.'
'Sibongile mshana ukuzosibona, konke kusemandleni okuphila, ubudoda yibo lobo
mntakadadewethu. Noma sesingafa siyokwazi ukuthi sinishiye nazana ukuthi
niyazalana.'
Behlukana uZondiwe ethembise ukuthi useyothi uma esehla ephindela eThekwini,
adlule ngaseMpangeni abone umzawakhe owayesebunzimeni. Wahamba ephindela
ekhaya inhliziyo yakhe ibuhlungu idangele ngomzawakhe uSandanezwe. Wafika
nasekhaya wabalandisa ngezindaba ayezithole koninalume wakhe.
Zahamba zaphela izinsuku zikaZondiwe, kwadinga ukuthi aphindele emsebenzini.
Kwadingeka edlule kuSandanezwe njengoba wayethembisile kumalume wakhe.
Nebala wazibamba izinqola ezehlayo, zehla naye njalo zaye zayombeka eMpangeni.
Esefikile kwesakwaMadlebe akumthathanga sikhathi ukuthi athole umuzi ayewufuna
kwazise kwakuwumuzi wenyanga edumile, waziwa nayingane encane. Ekufikeni
kwakhe kwaMbeje, wabuza uSandanezwe, nebala bamyalela ilawu ayehlala kulo.

1. Wayesebenza kuphi uSandanezwe ngaphambi kokuba ahlaselwe ukugula?
assistant
Ezitimeleni zamnzi/emkhunjini eThekwini.√